स्नैचिंग और चोरी करने वाले दो युवकों को पुलिस ने किया गिरफ्तार
चंडीगढ़ | सेक्टर-17थाना पुलिस ने दो अलग-अलग मामलों में दो युवकों को गिरफ्तार किया है। पकड़े गए आरोपियों की पहचान धनास के रहने वाले अजय और बापूधाम के रहने वाले ओमकार के रूप में हुई है। बताया गया कि अजय को पुलिस ने पिछले साल सेक्टर 23 से हुई स्नैचिंग के मामले में गिरफ्तार किया है। पुलिस ने उसके पास से स्नैच की हुई सोने की चेन भी बरामद कर ली है। दूसरे मामले में पुलिस ने बापूधाम के रहने वाले ओमकार को सेक्टर 23 चिल्ड्रन ट्रैफिक पार्क से मोबाइल फोन चोरी के मामले में गिरफ्तार किया है। घटना के समय शिकायतकर्ता मोहाली के रहने वाले पवन कुमार अपनी कार के लाइसेंस के लिए ट्रायल देने के लिए आए हुए थे।
hin_Deva hin_Deva